ท่าอากาศยานนานาชาติหางโจวเซียวชาน

ท่าอากาศยานนานาชาติหางโจวเซียวชาน (IATA: HGH, ICAO: ZSHC) เป็นท่าอากาศยานนานาชาติในนครหางโจว ซึ่งเป็นเมืองสำคัญในเขตสามเหลี่ยมปากแม่น้ำแยงซี และเป็นเมืองหลวงของมณฑลเจ้อเจียง สาธารณรัฐประชาชนจีน ตั้งอยู่บนฝั่งใต้ของแม่น้ำเฉียนถาง ในเขตเซียวชาน ห่างจากตัวเมืองหางโจวไปทางตะวันออก 27 กิโลเมตร ท่าอากาศยานนานาชาติหางโจวเซียวชานให้บริการเที่ยวบินไปยังจุดหมายปลายทางทั่วประเทศจีน และเที่ยวบินระหว่างประเทศในเอเชียตะวันออกและเอเชียตะวันออกเฉียงใต้ รวมถึงจุดหมายปลายทางในแอฟริกา ยุโรป โอเชียเนีย และเอเชียใต้ นอกจากนี้ยังเป็นท่าอากาศยานสำคัญสำหรับแอร์ไชนา ไชนาอีสเทิร์นแอร์ไลน์ ไชนาเซาเทิร์นแอร์ไลน์ ไห่หนานแอร์ไลน์ และเซี่ยเหมินแอร์ ในปี พ.ศ. 2568 ท่าอากาศยานนานาชาติหางโจวเซียวชานได้รองรับผู้โดยสาร 50,459,018 คน จัดเป็นท่าอากาศยานที่มีผู้ใช้บริการมากที่สุดเป็นอันดับ 7 ในประเทศจีน นอกจากนี้ยังเป็นอันดับ 7 ในด้านการขนส่งสินค้า โดยมีปริมาณ 792,710.1 ตัน และเป็นท่าอากาศยานที่มีผู้ใช้บริการมากที่สุดเป็นอันดับ 10 ของประเทศในด้านจำนวนเที่ยวบิน โดยมีเที่ยวบินทั้งหมด 329,355 เที่ยวบิน ท่าอากาศยานนานาชาติหางโจวเซียวชานมีอาคารผู้โดยสาร 4 แห่ง อาคารผู้โดยสาร 2 ที่มีขนาดเล็กกว่าให้บริการเที่ยวบินระหว่างประเทศ ในขณะที่อาคารผู้โดยสาร 1 และ 3 ที่มีขนาดใหญ่กว่าให้บริการเฉพาะเที่ยวบินภายในประเทศเท่านั้น อาคารผู้โดยสาร 4 ที่สร้างขึ้นใหม่ซึ่งเปิดให้บริการเมื่อวันที่ 8 กันยายน พ.ศ. 2565 ให้บริการทั้งเที่ยวบินระหว่างประเทศและเที่ยวบินภายในประเทศบางส่วน ท่าอากาศยานมีรถบัสและรถไฟฟ้าใต้ดินเชื่อมต่อกับใจกลางนครหางโจวโดยตรง โดยมีสถานีท่าอากาศยานนานาชาติเซียวชานเชื่อมต่อกับรถไฟใต้ดินหางโจวสาย 1, สาย 7 และสาย 19 และมีทางด่วนยกระดับแห่งใหม่เข้าสู้ท่าอากาศยานสร้างอยู่บนทางหลวงที่มีอยู่เดิมระหว่างท่าอากาศยานและใจกลางนครหางโจว สายการบินและจุดหมายปลายทาง ผู้โดยสาร สินค้า อ้างอิง แหล่งข้อมูลอื่น เว็บไซต์อย่างเป็นทางการท่าอากาศยานนานาชาติหางโจวเซียวชาน